โพลระบุคนส่วนใหญ่ต้องการให้เอาผิดพรรคการเมือง ถ้าไม่ทำตามนโยบายที่เคยหาเสียงไว้
ซูเปอร์โพลเผยผลสำรวจประชาชนส่วนใหญ่ร้อยละ 92.1 ต้องการเอาผิดพรรคการเมืองตามกฎหมาย ถ้าไม่ทำตามนโยบายที่เคยหาเสียงไว้กับประชาชน13 ก.ค. 2562 ผู้ช่วยศาสตราจารย์ ดร.นพดล กรรณิกา ผู้อำนวยการสำนักวิจัยซูเปอร์โพล (SUPER POLL) เปิดเผยผลสำรวจภาคสนาม เรื่อง กรณีศึกษาประชาชนทุกสาขาอาชีพทั่วประเทศ จำนวนทั้งสิ้น 1063 ตัวอย่าง ดำเนินโครงการระหว่าง 10 - 12 ก.ค. 2562 ที่ผ่านมาเมื่อถามถึงความต้องการต่อรัฐบาลทำตามนโยบายที่เคยหาเสียงไว้ พบว่า ส่วนใหญ่หรือร้อยละ 91.4 ระบุต้องการ ในขณะที่ร้อยละ 8.6 ไม่ต้องการ และเมื่อถามถึง นโยบายของพรรคร่วมรัฐบาลที่ประชาชนต้องการตามที่เคยหาเสียงไว้ พบว่า ส่วนใหญ่หรือร้อยละ 83.3 ระบุ นโยบายประกันรายได้ของพรรคประชาธิปัตย์ พืชผลทางการเกษตร เช่น ยางพารา กิโลละ 60 บาท ข้าวไม่ต่ำกว่าเกวียนละ 10000 บาท ปาล์ม 10 บาทต่อกิโลกรัม รองลงมาคือ ส่วนใหญ่หรือร้อยละ 74.2 ระบุ จบปริญญาตรีรับขั้นต่ำ 20000 บาทต่อเดือน ของพรรคพลังประชารัฐ ร้อยละ 70.2 ระบุขึ้นค่าแรงขั้นต่ำ 400 – 425 บาทต่อเดือนของพรรคพลังประชารัฐ ร้อยละ 68.4 ระบุ พักหนี้เงินให้กู้ยืมเพื่อการศึกษา (กยศ.) 5 ปี ผ่อนคืนเงินต้น 10 ปี ใช้ภาษีเงินได้หักลดยอดหนี้ได้ พรรคภูมิใจไทยนอกจากนี้ ร้อยละ 66.2 ระบุตั้งท้องรับ 3000 บาท ค่าคลอด 10000 บาท ค่าดูแลลูก 2000 บาทต่อเดือนนาน 6 ปีของพลังประชารัฐ ร้อยละ 65.4 ระบุ เพิ่มสิทธิประชาชนได้ลดค่าน้ำ 100 บาทต่อเดือน ค่าไฟฟ้า 230 บาทต่อเดือน เงินซื้อสินค้า 500 บาท พรรคพลังประชารัฐ และร้อยละ 59.1 ระบุ กัญชาเสรี ให้ประชาชนปลูกหารายได้ได้ ของ พรรคภูมิใจไทยนอกจากนี้ ประชาชนยังเสนอให้มีแนวทางแก้ไขปัญหาที่ต้องการเห็นในนโยบายรัฐบาลเพิ่มเติมอีก พบว่า ส่วนใหญ่หรือร้อยละ 61.5 ระบุค่าครองชีพสูง รองลงมาคือ ร้อยละ 55.2 ระบุ ปัญหาทุจริต คอร์รัปชัน ร้อยละ 51.4 ระบุ ความไม่เป็นธรรม เลือกปฏิบัติ ร้อยละ 49.1 ระบุ ความไม่ปลอดภัยทางถนน อุบัติเหตุ หวาดกลัวแม้ข้ามทางม้าลาย ร้อยละ 45.4 ระบุ ปัญหาคนไทย ตกงาน ถูกแย่งอาชีพ อาชีพไม่มั่นคง ร้อยละ 37.8 ระบุ อาชญากรรม ความไม่ปลอดภัยในชีวิตและทรัพย์สิน ร้อยละ 35.7 ระบุ ความไม่มีวินัยของคนไทย ร้อยละ 34.2 ระบุ ทัศนคติที่ไม่ดี การสร้างความเกลียดชังต่อกัน ร้อยละ 31.5 ระบุ หนี้นอกระบบ และร้อยละ 27.8 ระบุ กฎระเบียบรัฐ อุปสรรคทำมาหากิน ตามลำดับที่น่าพิจารณาคือ เมื่อถามถึง รัฐมนตรีที่ประชาชนเชื่อมั่นมากที่สุด ตอบได้เพียงคนเดียว พบว่า อันดับที่ 1 ร้อยละ 73.8 เชื่อมั่น พล.อ.ประยุทธ์ จันทร์โอชา รองลงมา อันดับที่ 2 ร้อยละ 7.1 เชื่อมั่น นายจุรินทร์ ลักษณวิศิษฎ์ อันดับที่ 3 ร้อยละ 4.8 เชื่อมั่น นายวิษณุ เครืองาม อันดับที่ 4 ร้อยละ 3.6 เชื่อมั่น นายอนุทิน ชาญวีรกูล อันดับที่ 5 ร้อยละ 3.2 เชื่อมั่น นายสมคิด จาตุศรีพิทักษ์ อันดับที่ 6 ร้อยละ 2.4 เชื่อมั่น นาย เทวัญ ลิปตพัลลภ อันดับที่ 7 ร้อยละ 1.2 เชื่อมั่น มรว.จตุมงคล โสณกุล และร้อยละ 3.9 เชื่อมั่นคนอื่นๆ เช่น คุณหญิง กัลยา โสภณพนิช และ นายดอน ปรมัตถ์วินัย เป็นต้นอย่างไรก็ตาม ประชาชนที่ถูกศึกษาส่วนใหญ่หรือร้อยละ 92.1 ต้องการเอาผิดพรรคการเมืองตามกฎหมาย ถ้าไม่ทำตามนโยบายที่เคยหาเสียงไว้กับประชาชน ในขณะที่ร้อยละ 7.9 ไม่ต้องการผอ.ซูเปอร์โพล กล่าวต่อว่าผลโพลครั้งนี้ชี้ให้เห็นได้ว่า หลังจากมีความชัดเจนในการตั้งรัฐบาลและได้คณะรัฐมนตรี ส่งผลให้เกิดความเชื่อมั่นของประชาชนต่อคณะรัฐมนตรีเป็นรายบุคคล เช่น พล.อ.ประยุทธ์ จันทร์โอชา สูงขึ้นในระดับที่มากพอต่อการทำงานได้ระยะหนึ่งแต่ให้เวลาพิสูจน์ผลงานไม่เกิน 1 ปีเท่านั้น จึง ไม่มีเวลาฮันนีมูน ที่คณะรัฐมนตรีจะเสียเวลาไปกับการฉลองตำแหน่งเพราะประชาชนส่วนใหญ่กำลังทุกข์และเดือดร้อน ทำมาหากินขัดสนความสำเร็จของนักการเมืองไม่ได้อยู่ที่ว่า ได้ตำแหน่งรัฐมนตรีมาด้วยความยากลำบากเพียงไร แต่อยู่ตรงที่ว่า ต่อจากนี้ไป จะสามารถทนรับการโจมตีจากฝ่ายต่าง ๆ ด้วยความยากลำบากไปได้นานแค่ไหน ถ้าทำเพื่อประชาชนทั้งประเทศแท้จริง เสนอให้นิ่ง ๆ หนักแน่นมั่นคงไม่ลงไปเล่นกับเกมที่ไม่สามารถควบคุมเกมได้ หรือ ให้เปลี่ยนเกม และเข้าควบคุมเกมนั้น ผศ.ดร.นพดล ระบุ
ซูเปอร์โพลเผยผลสำรวจ ประชาชนส่วนใหญ่ร้อยละ 92.1 ต้องการเอาผิดพรรคการเมืองตามกฎหมาย ถ้าไม่ทำตามนโยบายที่เคยหาเสียงไว้กับประชาชน13 ก.ค. 2562 ผู้ช่วยศาสตราจารย์ ดร.นพดล กรรณิกา
โพล,ซูเปอร์โพล,นโยบายพรรคการเมือง,พรรคการเมือง